**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. december 9-én (kedden) 16.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Tóthné Németh Barbara ép. oszt. vez.

Deák Bernadett önk. tanácsadó

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből 6 fő jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Az önkormányzati kommunális adó rendelet módosításának megtárgyalása.

Előterjesztő: Dr. Varga Attila jegyző

1. Az önkormányzat temetkezési rendelete módosításának megtárgyalása.

Előterjesztő: Dr. Varga Attila jegyző

1. A mikuláscsomag, és karácsonyi csomagok osztásának megtárgyalása.

Előterjesztő: Eged István polgármester

1. Pétervására város 2015. évi belső ellenőrzési tervének megtárgyalása.

Előterjesztő: Eged István polgármester

1. Kérdések, interpellációk.

**Zárt ülés:**

1. Arany János Tehetségprogramban résztvevők pályázatainak elbírálása.

Előterjesztő: Eged István polgármester

**Napirendi pontok tárgyalása**

**1./ Napirend**

Az önkormányzati kommunális adó rendelet módosításának megtárgyalása.

**Dr. Varga Attila jegyző**

Elmondja, hogy az anyagban leírtak szerint szeretné módosítani a rendeletet.

A rendelet-tervezet a korábbi szabályozáshoz képest nem tartalmaz szigorítást.

**Eged István FIDESZ-KDNP polgármester**

Kérdezi, hogy ezzel a napirendi ponttal kapcsolatban van-e valakinek kérdése, kiegészíteni valója?

Amennyiben nincs, kéri, hogy aki egyetért, a kommunális adó rendelet módosításával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**26/2014. (XII.10.) önkormányzati rendelete**

**Pétervására Város Önkormányzata Képviselő-testületének**

**a magánszemélyek kommunális adójáról szóló**

**18/2012. (XI. 29.) önkormányzati rendeletének – a továbbiakban: R – módosításáról**

Pétervására Város Önkormányzatának Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában, illetve a helyi adókról szóló 1990. évi C. törvény (a továbbiakban: Ht.) 1. § (1) bekezdésében kapott felhatalmazás alapján a Mötv. 13. § (1) bekezdés 13. pontjában meghatározott feladatkörében eljárva a magánszemélyek kommunális adójáról szóló 18/2012. (XI. 29.) önkormányzati rendeletének – a továbbiakban: R. – módosításáról a következőt rendeli el:

**1. §**

A R. a következő 1/A. §-sal egészül ki:

„**Adó tárgya 1/A. §**

Adóköteles az önkormányzat illetékességi területén lévő építmények közül a lakás és a nem lakás céljára szolgáló épület, épületrész (a továbbiakban együtt: építmény).”

**2. §**

A R. 5/A. §-a helyébe a következő rendelkezés lép:

„(1) Mentes az adó megfizetése alól a belterületi, művelés alól kivett, beépítetlen terület (telek) megnevezésű ingatlan.

(2) 50 %-os adókedvezményben részesül az az adóalany, aki olyan önálló helyrajzi számú ingatlannal rendelkezik, amely funkciója szerint nem lakás céljára szolgáló épület, épületrész (pl.: garázs, műhely, egyéb tároló, stb.).

(3) A kedvezményekkel, és a mentességekkel kapcsolatos hatósági ügyekben a jegyző jogosult eljárni.”

**Záró rendelkezések**

**3. §**

(1) Ez a rendelet a kihirdetését követő napon lép hatályba, de rendelkezéseit 2015. január 1-től kell alkalmazni.

(2) A rendelet hatályba lépésével egyidejűleg hatályon kívül helyeződik a magánszemélyek kommunális adójáról szóló 18/2012. (XI. 29.) önkormányzati rendelet 2. § (6) bekezdése.

Pétervására, 2014. december 8.

|  |  |
| --- | --- |
| Eged István  FIDESZ-KDNP  polgármester | Dr. Varga Attila  jegyző |

**2./ Napirend**

Az önkormányzat temetkezési rendelete módosításának megtárgyalása.

**Eged István FIDESZ-KDNP polgármester**

A bizottság tárgyalta.

**Tóth János biz. elnöke**

A bizottság tárgyalta és javasolja, hogy az 1. sz. melléklet 4.) és 5.) pontjában 10 év helyett 25 év legyen.

Kéri, hogy a befolyó összegeket a temetőre fordítsák. A ravatalozó állapota sivár, javításra szorul.

Továbbá a temető új részébe jó lenne egy csapot tenni, hogy ott is lehessen vizet vételezni.

A díjakra nem tudnak javaslatot tenni.

**Eged István FIDESZ-KDNP polgármester**

A díjakat mindenkép meg kell határozni.

**Dr. Varga Attila jegyző**

A temetői hirdetőtáblák kihelyezéséért is fizetni kellene.

A pontos temetői nyilvántartás elkészült.

**Boros Csaba alpolgármester**

A hirdetőtáblák kihelyezéséért tényleg fizessenek.

A ravatalozóra is lehetne használati díjat kérni.

**Barta Gábor képviselő**

Nem igazán kellene emelni, nem fog tetszeni a lakosságnak.

**Dr. Kerekes Tibor aljegyző**

Utána nézett és az újra megváltási díjat senki nem fizeti.

**Eged István FIDESZ-KDNP polgármester**

2015. január 1-től 25 évre visszamenőleg meg kellene ezt nézni.

**Varró Magdolna képviselő**

Ha nem fizetik be, akkor lebontjuk a sírhelyet?

**Dr. Varga Attila jegyző**

A temető végében biztosítani kell, egy helyet ahová az exhumált sírból a csontokat el tudják temetni.

**Varró Magdolna képviselő**

Sokan nem tudják eltemettetni a hozzátartozójukat és otthon tartják a hamvakat.

Borzalmas összegbe kerül a temetés.

Nagy lesz a közfelháborodás.

**Eged István FIDESZ-KDNP polgármester**

A temetési rendelet 2000. évben lett elfogadva. A sírhelymegváltásra nem lett figyelve.

Visszamenőleg be kellene kérni a sírmegváltást.

Javasolja, hogy legalább 10.000.- Ft-ra, vagy 15.000.- Ft-ra emeljék fel az összeget 1.000.-Ft- ról.

**Abelovszki Ildikó képviselő**

Egyetért azzal, hogy emelni kell.

**Varró Magdolna képviselő**

Az emeléssel egyetért. Kéri, hogy a sírmegváltást rugalmasan kezeljék.

**Juhász Attila képviselő**

Jó lenne, ha a bizottság megtárgyalná az összeget is.

**Tóth János biz. elnöke**

Akkor javaslatot tesz az összegekre.

Egyes sírhely: 10.000.- Ft, kettes sírhely: 20.000.- Ft.

2000. évtől számolva a 25 éves megváltást.

**Eged István FIDESZ-KDNP polgármester**

Szeretne javaslatot tenni az összegekre.

Egyes sírhely (25 évre) 10.000.- Ft, kettes sírhely (25 évre) 20.000.- Ft, sírbolt (60 évre) 100.000.- Ft, urnahely (25 évre) 10.000.- Ft, urnafülke (25 évre) 15.000.- Ft.

A hirdetőtábla **A/4**- 10.000.- Ft/Áfa, **A/3**-20.000.- Ft/Áfa, **A/2**-30.000.- Ft/Áfa.

A ravatalozó bérleti díjára pedig 5.000.- Ft-ot javasol, ami 2015. január 01-től lépne életbe.

**Barta Gábor képviselő**

Mi van akkor, ha nem fizetik ki, eltúrják a sírt? Ezt még át kell gondolni.

**Dr. Kerekes Tibor aljegyző**

A ravatalozó használatáért a temetést végző vállalkozónak kell fizetni az önkormányzat felé bérleti díjat.

**Eged István FIDESZ-KDNP polgármester**

Nagyon nagy tapintattal kell kezelni ezt az ügyet.

Kéri a napirendi pont anyagából vegyék ki a 2 §. A következő ülésre még konkrétabban dolgozzák ezt a részt ki.

A rendeletet 1 §.-t pedig javasolja elfogadásra.

Kérdezi, hogy ezzel kapcsolatban van-e még kérdés, hozzászólás?

Amennyiben nincs, kéri, hogy aki egyetért, a fent elhangzott javaslattal a rendelet módosításának elfogadásával az kézfelemeléssel szavazzon.

A képviselőtestület **egyhangú szavazattal** az alábbi rendeletet alkotta.

**Pétervására Város Önkormányzat Képviselőtestületének**

**27/2014. (XII.10.) önkormányzati rendelete**

**Pétervására Város Önkormányzatának a temetőkről és a temetkezésről szóló**

**14/2000. (IX. 8.) önkormányzati rendeletének módosításáról szóló**

**Pétervására Város Önkormányzatának 4/2014. (I.15.) önkormányzati rendelet - a továbbiakban: R. - módosításáról**

Pétervására Város Önkormányzatának Képviselőtestülete (a továbbiakban: Képviselőtestület) a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 42. § 1. pontjában, illetve a temetőkről és a temetkezésről szóló 1999. évi XLIII. törvény (a továbbiakban: Ttv.) 42. §-ában kapott felhatalmazás alapján, - a Ttv. végrehajtására kiadott 145/1999. (X.1.) Korm. rendelet (a továbbiakban: Ter.) rendelkezéseire figyelemmel, - a Mötv. 13. § (1) bekezdés 2. pontjában meghatározott feladatkörében eljárva a temetőkről és a temetkezésről szóló 14/2000. (IX. 8.) önkormányzati rendeletének módosításáról szóló Pétervására Város Önkormányzatának 4/2014. (I.15.) önkormányzati rendelet – a továbbiakban: R. – a módosításáról a következőt rendeli el:

**1. §**

A R. 11. §-a helyébe a következő rendelkezés lép:

„11. § Záró rendelkezések

(1) Ez a rendelet a (2) bekezdés kivételével a kihirdetését követő napon lép hatályba, de rendelkezéseit 2014. január 1-től kell alkalmazni.

(2) A rendelet 3., 7., 8., és 10. §-ai 2016. január 1-jén lépnek hatályba.”

**Záró rendelkezések**

**2. §**

Ez a rendelet a kihirdetését követő napon lép hatályba.

Pétervására, 2014. december 9.

|  |  |
| --- | --- |
| Eged István  FIDESZ-KDNP  polgármester | Dr. Varga Attila  jegyző |

**3./ Napirend**

A mikuláscsomag, és karácsonyi csomagok osztásának megtárgyalása.

**Eged István FIDESZ-KDNP polgármester**

A szociális bizottság tárgyalta?

**Barta Gábor biz. elnöke**

Igen. A mikulás csomag árát megemelték 500.- Ft/főre, az időscsomag kedvezőbb áru lett.

(Javasolja, hogy jövőre emeljék meg az összeget 1.700.- Ft/főre.)

Az idősek csomagja előreláthatólag december 18-án (csütörtökön) lesz hordva. Előtte a testületi tagokkal egyeztetni fog.

**Eged István FIDESZ-KDNP polgármester**

Kérdezi, hogy ezzel kapcsolatban van-e kérdés, javaslat? Javasolja a fentiek elfogadását.

Amennyiben nincs kérdés kéri, hogy aki egyetért a mikuláscsomag, és karácsonyi csomagok osztásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 143/2014. (XII.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy minden pétervásárai lakosú óvodás, iskolás korú gyermekek részére (500 Ft/fő) mikuláscsomagot, a rendkívüli gyermekvédelmi támogatási keret terhére, és minden 70 év feletti pétervásárai lakos (1.500 Ft/fő), illetve az Időskorúak Otthona lakói részére karácsonyi ajándékcsomagot ad az átmeneti segély terhére.

2. A Képviselőtestület a mikulás, és ajándékcsomagok vásárlásához szükséges összeget, - összesen 435.000 Ft keretösszegben - biztosítja.

Határidő: azonnal

Felelős: polgármester

**4./ Napirend**

Pétervására város 2015. évi belső ellenőrzési tervének megtárgyalása.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kérdés kéri, hogy aki egyetért a Pétervására város 2015. évi belső ellenőrzési tervével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 144/2014. (XII.9.) határozata**

Pétervására Város Önkormányzatának Képviselőtestülete megtárgyalta Pétervására város 2015. évi belső ellenőrzési tervét, és azt a melléklet szerinti tartalommal elfogadta.

Határidő: azonnal

Felelős: jegyző, polgármester

**5./ Napirend**

Kérdések, interpellációk.

**Eged István FIDESZ-KDNP polgármester**

Több mindenről kell még szót ejteni. menjünk akkor sorba.

A Keglevich kilátó és a kapcsolódó erdei közjóléti létesítmények kialakításával kapcsolatban átadja a szót az építési osztály vezetőjének.

**Tóthné Németh Barbara ép. oszt. vez.**

Közbeszerzési eljárás keretén belül kell kiválasztani a kivitelezést végző vállalkozót.

Három árajánlatot kértek.

Egy ajánlat érkezett be (a kiosztásra került anyagban látható), méghozzá a Tarna ’91 Kft-től (3123 Cered, Jókai u. 19.).

Döntés esetén 10 nap után lehet a vállalkozóval szerződést kötni.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs kéri aki egyetért a mellékelt határozati javaslattal kézfelemeléssel szavazzon.

Pétervására Város Önkormányzata Képviselő-testülete megtárgyaltaa **Keglevich kilátó és a kapcsolódó erdei közjóléti létesítmények kialakítására vonatkozó építési beruházás** tárgyú, Kbt. 122/A. § szerint lefolytatásra kerülő közbeszerzési eljárás eljárást lezáró döntés meghozására vonatkozó előterjesztését, és az alábbi határozatot hozta:

**Pétervására Város Önkormányzat képviselőtestületének 145/2014. (XII.9.) határozata**

1. Pétervására Város Önkormányzata Képviselő-testülete a **Keglevich kilátó és a kapcsolódó erdei közjóléti létesítmények kialakítására vonatkozó építési beruházás** tárgyú Kbt. 122/A. § szerint lefolytatásra kerülő közbeszerzési eljárást eredményesnek, a benyújtott ajánlatot érvényesnek nyilvánítja, és az eljárásban a nyertes ajánlattevőként a Tarna ’91 Kft.-t (3123 Cered, Jókai út 19.) hirdeti ki.

2. Pétervására Város Önkormányzata Képviselő-testülete felhatalmazza a polgármestert az eljárást lezáró döntés aláírására, az eredmény kihirdetésére, valamint a szerződéskötési moratórium lejárát követően a nyertes ajánlattevőként kihirdetett vállalkozóval történő vállalkozási szerződés megkötésére.

Határidő: értelem szerint

Felelős: polgármester

**Eged István FIDESZ-KDNP polgármester**

Következő a Városi Polgárőr Egyesülettel ingatlan használatát biztosító megállapodást kellene megkötni. Aminek az a lényege, hogy az Önkormányzat a Pétervására, Szabadság tér 3. szám alatt található ingatlanon egy a felek által természetben meghatározott területét határozatlan időtartamra használatba adja Pétervására Város Polgárőr Egyesületének. A használat ingyenes (szívességi használat).

Várja a véleményeket, javaslatokat.

**Tóth János városüz. biz. elnöke**

A bizottság javasolja a megállapodás megkötését.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Amennyiben nincs, kéri aki egyetért az ingatlan használatát biztosító megállapodás aláírásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 146/2014. (XII.9.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) a Városi Polgárőr Egyesülettel kötendő ingatlan használatát biztosító megállapodást - a mellékelt tartalommal - elfogadja.

2. A Képviselőtestület felhatalmazza a polgármestert a megállapodás aláírására.

Felelős: polgármester

Határidő: azonnal

**Eged István FIDESZ-KDNP polgármester**

Következő dolog, amiről tárgyalni kell a mezőőri szolgálat.

**Braun József pénzügyi oszt. vez.**

Kaphatnak rá támogatást. A bérköltséghez adnak havi 90.000.- Ft-ot. A tanfolyam és munkaruha támogatás kb. 50 %-os.

Két fő bérénél kb. 50 %-ot finanszíroznak.

**Eged István FIDESZ-KDNP polgármester**

Az autóvásárlásnál oda kell figyelni nagyon (használat, a gépjármű futása) nehogy a visszájára süljön el.

A mezőőri szolgálat létrehozásával még jobban javulna a közbiztonság. Van már kamerarendszerünk, megalakulóban van a Pétervására Város Polgárőr Egyesülete, és létre hoznánk a Mezőőri Szolgálatot.

**Tóth János városüz. biz. elnöke**

A bizottság javasolja elfogadásra.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, hozzászólása?

Nemcsak határozatot kell hoznunk, hanem rendeletet is kell alkotnunk ezzel kapcsolatban.

Amennyiben nincs, kéri aki egyetért a mezőőri szolgálat létrehozásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 147/2014. (XII.9.) határozata**

1. Pétervására Város Önkormányzatának Képviselő-testülete (a továbbiakban: Képviselő-testület) a fegyveres biztonsági őrzésről, a természetvédelmi és a mezei őrszolgálatról szóló 1997. évi CLIX. törvény 16. § (1) bekezdésében biztosított jogkörében eljárva egyetért Pétervására város külterületére kiterjedően kétkörzetű mezei őrszolgálat megalakításával, ehhez két közalkalmazotti mezőőri létszám áthelyezéssel történő létesítésével 2015. január 1-jei hatállyal.

2. A Képviselőtestület felhatalmazza a polgármestert és a jegyzőt a kétkörzetű mezei őrszolgálat létrehozásának, továbbá a megalakítás és működtetés költségeihez állami hozzájárulás igénylésének megszervezésével.

Határidő: értelem szerint

Felelős: polgármester, jegyző

**Pétervására Város Önkormányzata Képviselő-testületének**

**28/2014.(XII.10.) önkormányzati rendelete**

**a mezőőri szolgálatról**

Pétervására Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított jogkörében eljárva, a fegyveres biztonsági őrzésről, a természetvédelmi és a mezei őrszolgálatról szóló 1997. évi CLIX. törvény 19. § (1) bekezdésében foglalt felhatalmazás alapján a mezőőri szolgálatról a következőket rendeli el:

**1. §**

**A rendelet hatálya**

(1) A rendelet területi hatálya Pétervására város közigazgatási területéhez tartozó termőföldekre terjed ki.

(2) A rendelet hatálya nem terjed ki az erdőkre, halastavakra és a védett természeti területekre.

(3) A rendelet személyi hatálya kiterjed azokra a természetes személyekre, jogi személyekre, egyéni és társas vállalkozásokra, amelyek az (1) bekezdés szerinti termőföldet használják.

**2. §**

**A mezőőri szolgálat**

(1) A Képviselő-testület az Önkormányzat közigazgatási területéhez tartozó termőföldek, mezőgazdasági ingatlanok őrzésére mezőőri szolgálatot létesít.

(2) A mezőőri szolgálati feladatokat az Önkormányzat a mindenkori költségvetési rendeletében meghatározott számú mezőőr alkalmazásával látja el.

(3) A mezőőr foglalkoztatása közalkalmazotti jogviszony alapján történik, a munkáltatói jogokat a polgármester gyakorolja.

(4) A mezőőr feladatát a polgármester utasításai szerint végzi, szakmai felügyeletét a megyei földművelésügyi hivatal és az illetékes rendőrkapitányság látja el, szoros együttműködésben a helyi polgárőrséggel és a környékbeli mezőőri szolgáltatást nyújtókkal.

(5) A mezőőr sörétes vadászlőfegyverrel, a rendőrségnél rendszeresített könnygázszóró palackkal, valamint szolgálati jelvénnyel ellátott formaruhában látja el szolgálatát.

(6) A mezőőr feladata, hogy a mezőgazdasági termőföld, mezőgazdasági termények és termékek, gépek, felszerelések és eszközök, mezőgazdasági, valamint geodéziai építmények őrzését biztosítja, megakadályozza a hulladék, építési törmelék illegális lerakását.

(7) A mezőőr az őrzött vagyont veszélyeztető vagy károsító cselekmény elkövetésén tetten ért személyt személyazonosságának igazolására, a jogellenes cselekmény abbahagyására és a terület elhagyására köteles felszólítani.

(8) A mezőőr azt a járművet, amelyről alaposan feltételezhető, hogy azon a működési területről származó jogellenesen szerzett szállítmány van, köteles feltartóztatni, a jármű vezetőjét és a járművön, illetve az abban tartózkodókat igazoltatni.

**3. §**

**A mezőőri járulék**

(1) A mezőőri szolgálat megalakítási, fenntartási és működési költségeit a központi költségvetés által biztosított hozzájárulásból és önkormányzati hozzájárulásból kell fedezni.

(2) A Képviselő-testület a földhasználót, annak hiányában a tulajdonost terhelő mezőőri járulék megfizetését a megalakulás évében nem állapítja meg.

**4. §**

**Záró rendelkezések**

Ez a rendelet 2015. január 1. napján lép hatályba.

Eged István Dr. Varga Attila

FIDESZ-KDNP jegyző

polgármester

**Eged István FIDESZ-KDNP polgármester**

Átadja a szót az aljegyző úrnak.

**Dr. Kerekes Tibor aljegyző**

A FAMILY FROST Kft. (Budaörs, Vas u. 5.) Pétervására közigazgatási területén rendszeresen heti egy alkalommal mozgóárusítást végez.

Tájékoztatja a jelenlévőket, hogy a FAMILY FROST Kft-nek (Budaörs, Vas u. 5. ) nem találta a közterület használati engedélyüket.

Megkereste a Kft. és kérte, hogy kérjék meg a közterület használati engedélyt. A kérelmet be is nyújtották.

A mellékelt határozati javaslatot terjeszti a képviselő-testület elé, kéri hogy fogadják el.

Egyben tájékoztatja a jelenlévőket, hogy utána néz, hogy a többi mozgóbolt árusnak van-e közterület használati engedélye.

**Eged István FIDESZ-KDNP polgármester**

Kérdezi, hogy a fentiekkel kapcsolatban van-e valakinek kérdése, véleménye?

Amennyiben nincs, kéri aki egyetért a fent elhangzottakkal az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 148/2014. (XII.9.) határozata**

Pétervására Város Önkormányzatának Képviselő-testülete (a továbbiakban: Képviselő-testület) a **FAMILY FROST Kft.,** 2040 Budaörs, Vas u. 5. szám alatti székhelyű gazdasági társaság (a továbbiakban: Jogosult) részére mozgóbolt jellegű közterület igénybevétele céljából - erre irányuló kérelme alapján - a **közterület használatát** az alábbi feltételekkel

**e n g e d é l y e z i.**

1./ A Képviselő-testület a Jogosult részére Pétervására város közigazgatási területén a **rendszeresen, heti egy alkalommal (szombaton) végzett mozgóárusítása alapján 2013. július 15. napi hatállyal** határozatlan időtartamra engedélyezi a közterület használatát.

2./ Jogosult köteles az igénybe vett közterület használata után díjat fizetni. A közterület-használati díj mértéke a közterület-használatról szóló 10/2013.(VII.12.) önkormányzati rendelet 1. számú mellékletében foglaltak szerint - mozgóárusítás esetére - 1.000,-Ft/m2/nap.

**Az engedélyes által használt gépkocsik alapterülete 3 m2, amelynek alapján a közterület-használati díj napi összege 3.000,-F**t. **Mindez 52 hét alkalommal számítva évi 156.000,**-**Ft.**

A 2013. évben esedékes közterület-használati díj összege 24 alkalommal számolva 72.000,-Ft.

A 2014. évben esedékes közterület-használati díj összege egész évre számolva 156.000,-Ft.

3./ A közterület-használati díjat a Jogosult a Pétervásárai Közös Önkormányzati Hivatal által kibocsátott számla alapján félévente köteles az önkormányzat 11739085-15379353 számú számlájára megfizetni.

4./ A közterület-használat során a Jogosult **köteles betartani** a környezetvédelmi, közegészségügyi szabályokat, köteles tartózkodni attól, hogy a közterület-használat a közterülettel közvetlenül érintett ingatlantulajdonosoknak hátrányt okozzon.

5./ A közterület-használatra vonatkozó engedélyt a Képviselő-testület azonnali hatállyal visszavonja, ha a jogosult a területeket nem az engedélyben meghatározott célra és módon használja és a használatot az erre történt felhívás alapján haladéktalanul nem állítja helyre.

A határozat ellen közigazgatási úton fellebbezésnek nincs helye. Az ügyfél döntés közlésétől számított harminc napon belül jogszabálysértésre hivatkozva keresettel kérheti a határozat bírósági felülvizsgálatát az Egri Törvényszéktől.

**Indokolás**

A FAMILY FROST Kft. mozgóárusítás céljából Pétervására Város Önkormányzatának tulajdonában álló közterületek használatára vonatkozó kérelmet nyújtott be. Kérelmében előadta, hogy Pétervására közigazgatási területén rendszeresen, heti egy alkalommal, szombati napokon az erre a célra kialakított 2,5 m2 hasznos alapterületű autóval mozgóárusítást végez.

**A kérelmet megvizsgálva a Képviselő-testület megállapította, hogy a kérelmező által kért közterület-használati célra a közterület-használatról szóló 10/2013.(VII.12.) önkormányzati rendeletének (a továbbiakban: R.) 4. § (1) bekezdése alapján adhat engedélyt.**

A határozat rendelkező részében meghatározott, a közterületek használata után fizetendő díjat

a Képviselő-testület az R. 1. számú mellékletének 7) pontja alapján állapította meg, amely szerint mozgóárusítás céljából a közterület-használat díja 1.000,-Ft/m2/nap. Az R. 2. § e) pontja értelmében a napi közterület-használat során minden megkezdett naptári nap egész napnak, míg az f) pont alapján minden megkezdett m2 egész m2-nek számít.

Mivel a közterület használatát engedélyezhető célok között a kérelmező által megjelölt tevékenység szerepel, ezért a Képviselő-testület a rendelkező részben foglaltaknak megfelelően határozott.

Határozatát a közigazgatási hatósági eljárás és szolgáltatás általános szabályairól szóló 2004. évi CXL. törvény (a továbbiakban: Ket.) 71.-72. §-ai, valamint az R. 2. § e) és f) pontja, 3. § (5) bekezdése, 4. §-a, illetve az 1. számú melléklet 7) pontja alapján hozta. A Képviselő-testület a bírósági felülvizsgálatot a Ket. 109. §-a alapján biztosította.

Határidő: azonnal

Felelős: polgármester

**Dr. Kerekes Tibor aljegyző**

Következő témánk a parkolási díjak kialakítása.

A parkolójegy automaták kihelyezésével kapcsolatban kértek véleményt. Akikkel tárgyaltak három automata kihelyezését javasolták.

Az állandó lakhellyel rendelkező lakosok kaphatnának kedvezményt. Bérletvásárlási lehetőséget is biztosítani kell, gondol itt az önkormányzati és a járási dolgozókra. Illetve lehetne bizonyos kedvezményt adni.

150-200 Ft/óradíjjal számolva az automaták ára 1-2 éven belül megtérülnének.

A mezőőr is ellenőrizheti a parkolási rendet.

**Tóth János városüz. biz. elnöke**

Bizottság tárgyalta. Javasolja, hogy az ellenőrzést házon belül oldják meg, hogy ne kelljen plusz főt felvenni ezért.

Javasolják továbbá, hogy felújított automatákat vásároljanak.

A Keglevich út két oldalán füves parkolót kialakítani, egyben a járdát is felújítani.

**Barta Gábor képviselő**

Azt már most biztosra mondja, hogy az parkoló ellenőr a közutálat tárgya lesz.

Ezt már nem tudja elvállalni.

A parkolást legalább óránként kell ellenőrizni, ebből adódóan ki fog büntetni.

**Dr. Varga Attila jegyző**

Ellenőrző készülék kell hozzá.

**Eged István FIDESZ-KDNP polgármester**

A helyi lakosodnak mindenkép kell, hogy legyen kedvezmény.

A parkolási zónákat jól kell meghatározni.

**Varró Magdolna képviselő**

Kulturált parkoló helyeket kell biztosítani.

Javasolja, hogy a helyieknek legyen lehetőségük bérleti váltani, például ha be van fizetve a gépjárműadójuk.

Meg kell gondolni azt is, hogy kit fognak alkalmazni, aki a parkolást felügyeli.

**Eged István FIDESZ-KDNP polgármester**

Javasolja, hogy erre térjenek vissza egy másik időpontba.

**Boros Csaba alpolgármester**

A TAO programban. Önrész 10 %-ára kérnének támogatást.

A pálya bérleti díjával támogathatnák.

**Braun József pénzügyi oszt. vez.**

Mikor kell ez az összeg, jó lesz tavasszal is?

Nemrég kaptak 500.000.- Ft-ot.

**Eged István FIDESZ-KDNP polgármester**

Most a TAO programról van szó.

**Braun József pénzügyi oszt. vez.**

Most nem jó, kb. február-márciusban tudják a támogatás nyújtani.

**Eged István FIDESZ-KDNP polgármester**

Kérdezi, hogy ezzel kapcsolatban van-e valakinek kérdése, véleménye?

Amennyiben nincs, kéri aki egyetért a TAO program 2015. év februári támogatásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 149/2014. (XII.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy a Pétervásárai Sportegyesület Labdarúgó Szakosztályának - az önkormányzat jövő évi költségvetésében - biztosítja a TAO pályázathoz szükséges önrészt.

2. A kifizetésre a jövő évi költségvetési rendelet elfogadását követően kerül sor.

Határidő: értelem szerint

Felelős polgármester

**Barta Gábor képviselő**

A szociális bizottság javasolja, hogy a Bursa Hungarica ösztöndíj pályázat összegét 3.000.- Ft-ról emeljék meg 5.000.- Ft-ra.

**Dr. Varga Attila jegyző**

Szociális rendeletet kell hozzá módosítani.

**Eged István FIDESZ-KDNP polgármester**

Javasolja, hogy a költségvetésben már az emelt összeg szerepeljen.

**Tóth János képviselő**

Több mindenről kellene beszélni.

A téli hó eltakarítással kapcsolatban nem tudta elérni a PEVIK igazgatóját.

Szeretné, hogy ha a jövő évi költségvetésbe a KRESZ táblák helyreállítási, pótlási költségeire különítenének el egy összeget.

A „Gyerekjólétinél” problémás a közlekedés. Mivel nincs járda az úttesten kell közlekedni, ami életveszélyes. Erre a problémára keresni kellene valami megoldást.

Lakossági észrevételként tolmácsolja, hogy az iskola bejáratához jó lenne egy fekvőrendőr, mivel néhányan nagyon gyorsan közlekednek az utcában.

Közmeghallgatás időpontjáról beszéljenek.

**Barta Gábor képviselő**

Szólni kellene a Szakiskola vezetőségének, hogy a diákok igen csúnyán (részegen) randalíroznak. A patakot teledobálják szeméttel, nem győzi kiszedetni a közmunkásokkal.

**Eged István FIDESZ-KDNP polgármester**

A költségvetést érintő dolgokról nem tud előre mit mondani.

Az iskola bejáratával kapcsolatban a KLIK-et kell megkeresni, mert hozzájuk tartozik.

Lesz közmeghallgatás még ebben a hónapban.

Kérdezi, hogy van-e még valakinek kérdése, hozzászólása?

Amennyiben nincs **zárt ülést** rendel el, majd folytatják a nyilvános ülést.

**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2014. december 9-én (kedden) megtartott zárt testületi ülésén.

**Jelen vannak:** a mellékelt jelenléti ív szerint

**Napirendi pontok tárgyalása**

1. **A Hátrányos Helyzetű Tanulók Arany János Tehetséggondozó programban résztvevő tanulók támogatásának megtárgyalása.**

**Eged István FIDESZ-KDNP polgármester**

Két gyermekről van szó, ebből egyet az iskola nem támogat.

Átadja a szót képviselőtársának, hisz Ő közelebbről ismeri a gyerekeket.

**Boros Csaba alpolgármester**

Nehéz ide bejutni, nagyon jó tanulónak kell lenni hozzá.

Személy szerint mind a két gyermeket támogatja, de véleménye szerint nem sok esélyük van rá, hogy bekerüljenek ebbe a programba.

Sajnos kaptak már olyan gyermekek is támogatást, akik egyáltalán nem voltak rászorultak.

**Varró Magdolna képviselő**

Véleménye szerint mind a két gyermeket támogassák.

**Juhász Attila képviselő**

Mind a két gyermeket támogatja. A rászorultságot szerinte a családsegítő szolgált igazolhatja.

**Eged István FIDESZ-KDNP polgármester**

A Botos gyereknek nem szívesen ad pénzbeli támogatást.

**Boros Csaba alpolgármester**

Rendben.

Akkor a Botos Csabát elviekben, míg Gyarmati Dzsenifert pénzben és elviekben is támogatja az önkormányzat.

**Eged István FIDESZ-KDNP polgármester**

Kérdezi, hogy ezzel kapcsolatban van-e még kérdés, észrevétel, javaslat.

Amennyiben nincs, kéri aki egyetért Botos Csaba elviekben, Gyarmati Dzsenifer elviekben és pénzbeli támogatásával a Hátrányos Helyzetű Tanulók Arany János Tehetséggondozó Programjában való részvételével az kézfelemeléssel szavazzon.

A képviselőtestület **egyhangú szavazattal** az alábbi határozatokat hozta:

**Pétervására Város Önkormányzat képviselőtestületének 152/2014. (XII.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) benyújtja pályázatát a Hátrányos Helyzetű Tanulók Arany János Tehetséggondozó Programjában való részvételre.

Elviekben támogatja, hogy Botos Csaba Krisztián nyolcadik évfolyamos tanuló (szül.: Eger, 2000.11.20. an.: Berki Marianna) 3250 Pétervására, Köztársaság út 39. szám alatti lakos Pétervására település képviseletében részt vegyen a Hátrányos Helyzetű Tanulók Arany János Tehetséggondozó Programjában.

2. A Képviselőtestület felkéri Eged István polgármestert, hogy pályázatot – a határozattal együtt – határidőre a tanuló által első helyen kiválasztott középiskola részére küldje meg.

Határidő: 2014. december 11.

Felelős: Eged István polgármester

**Pétervására Város Önkormányzat képviselőtestületének 153/2014. (XII.9.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) benyújtja pályázatát a Hátrányos Helyzetű Tanulók Arany János Tehetséggondozó Programjában való részvételre.

Támogatja, hogy Gyarmati Dzsenifer nyolcadik évfolyamos tanuló (szül.: Eger, 2000.07.12. an.: Rácz Szilvia) 3250 Pétervására, Máriássy út 2. szám alatti lakos Pétervására település képviseletében részt vegyen a Hátrányos Helyzetű Tanulók Arany János Tehetséggondozó Programjában.

A Képviselőtestület vállalja, hogy az általa delegált diák számára a programban való részvétele idejére (maximum 5 évre, tanévenként 10 hónapra) 5.000 Ft havi ösztöndíj támogatást nyújt.

A Képviselőtestület ennek fedezetét az önkormányzat költségvetésében biztosítja.

2. A Képviselőtestület felkéri Eged István polgármestert, hogy pályázatot – a határozattal együtt – határidőre a tanuló által első helyen kiválasztott középiskola részére küldje meg.

Határidő: 2014. december 11.

Felelős: Eged István polgármester

**Eged István polgármester**

Kérdezi, hogy van-e még valakinek kérdése, hozzászólása?

Amennyiben nincs, visszatérnek a nyílt üléshez.

**K.m.f.**

**Eged István Dr. Varga Attila**

polgármester jegyző

**Eged István FIDESZ-KDNP polgármester**

Amire még vissza kell térnünk az a LEADER kérelme.

A lényeg, az, hogy a visszafizetési határidőt kellene meghosszabbítani.

Kérdezi, hogy ezzel kapcsolatban van-e kérdés, hozzászólás?

Amennyiben nincs, kéri aki egyetért a LEADER kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzatának 152/2014. (XII.9.) határozata**

Pétervására Város Önkormányzat Képviselő-testülete a 71/2012. (VII.16.) számú, a 106/2012. (X.18.) számú és a 128/2013. (XI.21.) számú határozatait továbbra is fenntartja, és mint az Észak Hevesi 33 Vidékfejlesztési Közhasznú Egyesület tagja az Egyesület működése érdekében adományozott összesen 6.000.000,-Ft keretösszegben visszatérítendő kamatmentes támogatás visszafizetésére megszabott - 2014. június 30-ai - határidőt 2014. december 31-ig meghosszabbítja.

Felelős: polgármester

Határidő: azonnal

**Eged István FIDESZ-KDNP polgármester**

Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Kiegyensúlyozott jövő!” „B” komponens, Munkába állást segítő szolgáltatások témakörben visszatérítendő támogatásként 600.000,-Ft-os támogatást kér a Pétervásárai Ifjúsági Egyesületet 2015. december 31-ig.

Kérdezi, hogy ezzel kapcsolatban van-e valakinek kérdése?

Amennyiben nincs, kéri aki egyetért a Pétervásárai Ifjúsági Egyesület támogatási kérelmével az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 153/2014. (XII.9.) határozata**

1. Pétervására Város Önkormányzat Képviselőtestülete az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból a „Kiegyensúlyozott jövő!” „B” komponens, Munkába állást segítő szolgáltatások témakörben visszatérítendő támogatásként 600.000,-Ft-os - 2015. december 31-ig - támogatásban részesíti a Pétervásárai Ifjúsági Egyesületet.

2. A Képviselőtestület a támogatást az ÉMOP-3.1.1-12-2013-0013 „Első lépés” – Szociális célú városrehabilitáció Pétervásárán programalapból finanszírozott „SOFT” tevékenységekre megítélt támogatásból biztosítja az Egyesület részére.

Határidő: értelem szerint

Felelős polgármester

**Eged István polgármester**

Kérdezi, hogy van-e még valakinek kérdése, hozzászólása?

Amennyiben nincs az ülés **bezárja**.

**K.m.f.**

**Eged István Dr. Varga Attila**

polgármester jegyző